पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में अगले साल विधानसभा चुनाव होने हैं। इससे पहले हुए पंचायत चुनाव को भाजपा समेत अन्य पार्टियां लिटमस टेस्ट के तौर पर मानकर जोरआजमाइश कर रही थीं। लेकिन फिरोजाबाद की कुल 33 सीटों में से 16 सीट सपा ने जीती है। यहां भाजपा ने 5 सीटों पर परचम लहराया है। सपा के बाद दूसरे नंबर निर्दलीय रहे। इनके खाते में 7 सीट आई है। भाजपा की हार के पीछे भितरघात बताया जा रहा है।
UP में सपा नंबर वन
उत्तर प्रदेश के 75 जिलों के कुल 3050 जिला पंचायत सदस्य की सीटों पर हुए चुनाव में सबसे अधिक निर्दलीयों ने जीत हासिल की है। उसके बाद सपा को 747, भाजपा को 666 सीट, बसपा को 322 सीट और कांग्रेस को 77 सीटों पर जीत मिली है। वहीं आम आदमी पार्टी को 64 सीटें मिली है। जबकि निर्दलीयों समेत अन्य को 1174 सीटों पर जीत मिली है। इससे साफ होता है। कि जिला पंचायत अध्यक्ष के चुनाव में निर्दलीय सबसे अहम कड़ी साबित होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva bho_Deva awa_Deva zho_Hant eng_Latn